ཞོག་ཁོག་ནི་ས་ཞིང་གཅིག་གི་སྟེང་ལ་བསྟུད་མར་བཏབ་ན་མི་བཟང་བའི་སྐྱེ་དངོས་ཤིག་ཡིན།ཞོག་ཁོག་འདེབས་ས་དེ་ལོ་གསུམ་གྱི་ནང་དུ་ཞོག་ཁོག་མ་བཏབ་པའི་ཞིང་སར་བརྗེ་དགོས།ཞོག་ཁོག་བསྟུད་མར་བཏབ་ན་ཐོན་འབྲས་མི་བཟང་བས་ཐོན་སྐྱེད་ཀྱི་ཕྱོགས་ནས་བསྟུད་མར་འདེབས་མི་རུང་།གལ་ཏེ་ས་ཞིང་གཅིག་གི་སྟེང་ལ་བསྟུད་མར་ཞོག་ཁོག་བཏབ་ན།སྔོ་སྐམ་སྲིན་ནད་སོགས་ནད་སྐྱོན་ཚབས་ཆེན་འབྱུང་བར་མ་ཟད།ས་བཅུད་ཤོར་བ་དང་།ལྷག་པར་དུ་ཚད་ཉུང་མ་རྒྱུ་ལ་ལས་ཞོག་ཁོག་གི་སྐྱེ་འཕེལ་མི་བཟང་བ་དང་གཞུང་རྟ་མི་རྒྱས་ལ།ཐོན་ཚད་དམའ་བ།རྒྱུ་བ་མི་བཟང་བ་བཅས་བཟོ།དེ་བས་ཞོག་ཁོག་དང་གྲོ།ལོག་དཀར་སོགས་གསོར་འདེབས་བྱས་ན་ཐོན་ཚད་འཕར་འབྲས་ཅུང་བཟང་བ་ཡོད།